Felipe Borges
felipeborges@gnome.org 2022
További integrációk engedélyezése a géppel.
Anca Tibor Attila
anca dot tibor at posteo dot de 2014.
Kelemen Gábor
kelemeng at gnome dot hu 2014, 2017.
Meskó Balázs
mesko.balazs at fsf dot hu 2021.
Úr Balázs
ur.balazs at fsf dot hu 2019, 2020, 2021, 2022, 2023.

# Vendégeszközök telepítése

A vendégeszközök olyan illesztőprogramok és segédprogramok gyűjteménye, amelyek javítják a virtuális gép használhatóságát. Javított beviteli teljesítményt, automatikus képernyőfelbontás-beállítást, megosztott vágólapot és fájlátvitelt biztosít.

# Telepítés Windows virtuális gépeken

A Windows virtuális gépén látogasson el a win.gnomeboxes.org oldalra a spice-guest-tools alkalmazás letöltéséhez és telepítéséhez, amely a GNOME Gépek vendégintegrációját biztosítja.

# Telepítés Linux virtuális gépeken

A legnépszerűbb Linux disztribúciók a vendégeszközöket spice-vdagent néven csomagolják.

A Linuxhoz készült Spice-ügynök két részből áll: egy spice-vdagentd démonból és egy spice-vdagent X-munkamenet folyamatból. A démon a Spice-vendégekben Sys-V előkészítő parancsfájllal vagy systemd egységgel indul el. Az X-munkamenet automatikusan elindul az /etc/xdg/autostart fájlt figyelembe vevő asztali környezetekben, valamint gdm alatt.

## Telepítés RPM-alapú disztribúciókon

Az olyan disztribúciók, mint a Fedora, Red Hat Enterprise Linux, CentOS Stream, OpenSUSE, közismerten tartalmazzák a spice-vdagent alkalmazást a tárolóikban.

    sudo dnf install spice-vdagent

## Telepítés DEB-alapú disztribúciókon

Az olyan disztribúciók, mint az Ubuntu, Debian, Linux Mint, közismerten tartalmazzák a spice-vdagent alkalmazást a tárolóikban.

    sudo apt install spice-vdagent